Rikunarita-ORG/Wikinium huggingface dataset:
# Ņujorkas rātsnams[labot | labot pirmkodu]

| Ņujorkas rātsnams |
| --- |
| *New York City Hall* |
|  |
| Ņujorkas rātsnams |
| Vispārīga informācija |
| Atrašanās vieta |  Ņujorka, Manhatana, ASV |
| Koordinātas | ﻿ / ﻿ |
| Būvniecības sākums |
1803. gads |
| Pabeigta |
1811. gads |

**Ņujorkas rātsnams** (angļu: *New York City Hall*) ir Ņujorkas pilsētas vadības galvenā mītnes vieta, kas atrodas Ņujorkā, Ņujorkas štatā, ASV. Ēka atrodas Manhatanas dienvidu daļā.

Ēkas celtniecība uzsākta 1803. gadā, bet pabeigta 1811. gadā. Tas ir vecākais rātsnams ASV, kas joprojām ir saglabājis savu sākotnējo funkciju. Ēkā atrodas pilsētas galvenā vadība. Pārējās trīspadsmit pašvaldības aģentūras atrodas netālu esošajā Manhatanas Pašvaldības ēkā, kas ir viena no lielākajām valdības ēkām pasaulē.

1966. gadā ēkas eksterjers, bet 1976. gadā ēkas interjers tika iekļauti Ņujorkas vēstures pieminekļu sarakstā. 1960. gadā ēka ieguva Nacionālā vēstures pieminekļa statusu.

## Atsauces

## Ārējās saites

* New York Architecture Images- City Hall (and City Hall Subway Station)
* Archaeological Institute of America The City Hall Park Project *Archaeology*, February 12, 2007.
* "'Drawn By New York' At The New-York Historical Society" on the Antiques and the Arts Online website
# Čārlijs Pārkers

| Čārlijs Pārkers |
| --- |
|  |
| Galvenā informācija |
| Dzimis |
Čārlzs Pārkers Jaunākais 1920. gada 29. augustā  Kanzassitija, Kanzasa, ASV |
| Miris |
1955. gada 12. martā (34 gadu vecumā)  Ņujorka, Ņujorka, ASV |
| Žanri |
džezs, bīpops |
| Nodarbošanās |
saksofonists, komponists |
| Instrumenti |
saksofons, |
| Darbības gadi |
1937–1955 |
| Izdevēji | *Savoy*, *Dial*, *Verve* |

**Čārlzs Pārkers Jaunākais** ar iesauku "Putns" (*Charles "Bird" Parker, Jr.*, dzimis 1920. gada 29. augustā Kanzassitijā, miris 1955. gada 12. martā Ņujorkā) bija ASV džeza saksofonists un komponists.

Līdzās Lūisam Ārmstrongam un Djūkam Elingtonam tiek uzskatīts par vienu no visu laiku izcilākajiem džeza muzikantiem. Viens no bībopa mūzikas dibinātājiem un viens no bītņiku paaudzes iedvesmotājiem.

Dzimis Kanzassitijā. Tēvs bija iedzert mīlošs vidusmēra pianists, bet māte — Western Union darbiniece. Saksofonu sāka spēlēt 11 gadu vecumā. Bērnībā Pārkers neparādīja kādas īpašas muzikālas spējas, tomēr milzīgu darbaspēju (vēlāk intervijā apgalvoja, ka kādus 3 — 4 gadus spēlējis 15 stundas dienā) dēļ iekļāvās Kanzassitijas džeza grupās. 1939. gadā pārcēlās uz Ņujorku, iesākumā strādādams arī par trauku mazgātāju restorānā, kurā tolaik muzicēja Ārts Teitums.

Otrā pasaules kara laikā kopā ar domubiedriem (Diziju Gilespiju, Teloniju Monku, Maksu Rouču un Keniju Klārku citu starpā) Hārlemas klubos radīja bībopu.

Jau jaunībā sācis lietot heroīnu un lielā daudzumā alkoholiskos dzērienus, kas iedragāja Pārkera veselību. Miris Ņujorkā kā slavens mūziķis.

## Ārējās saites

* Vikikrātuvē par šo tēmu ir pieejami multivides faili. Skatīt: Čārlijs Pārkers.
* Oficiālā mājaslapa (angliski)
# Brodvejas teātris[labot | labot pirmkodu]

*New Amsterdam Theatre* 2003. gadā
**Brodvejas teātris** ir jebkura veida teatrāls uzvedums kādā no 40 profesionālajiem teātriem ar vairāk nekā 500 sēdvietām Ņujorkā. Kopā ar Londonas *West End* teātri Brodveja tiek uzskatīta par augstākā līmeņa komerciālo teātri angļvalodīgajā pasaulē. Brodvejas teātru apgabals ir populārs tūristu apskates objekts pilsētā. Saskaņā ar *The Broadway League* datiem, 2011. gadā tika nopirktas biļetes 1,081 miljarda ASV dolāru vērtībā (2010. gadā — 1,037 miljardi). 2011. gadā teātri tika apmeklēti 12,13 miljonus reižu. Lielākais teātris Brodvejā ir *Gershwin Theatre*, kurā ir 1933 sēdvietas un kas tika atvērts 1972. gada 28. novembrī.

## Atsauces

## Ārējās saites

* *The Internet Broadway Database* (angliski)
# Sids Graumans

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

| Sids Graumans Sid Grauman |
| --- |
|  |
| Personīgā informācija |
| Dzimis | 1879. gada 17. martā  Indianapolisa, Indiāna, ASV |
| Miris | 1950. gada 5. martā (70 gadi)  Losandželosa, Kalifornija, ASV |
| Tautība | amerikānis |
| Nodarbošanās | izklaides industrija |

 |

**Sidnijs Patriks Graumans** (angļu: *Sidney Patrick Grauman*; dzimis 1879. gada 17. martā, miris 1950. gada 5. martā) bija ASV izklaides industrijas vadītājs, kas izveidoja Holivudas divas atpazīstamākās un apmeklētākās izklaides vietas — ķīniešu teātri un ēģiptiešu teātri.

Viņš bija Deivida Graumana (kurš 1921. gadā nomira Losandželosā, Kalifornijā) un Rozas Goldsmitas (1853 –1936) dēls. Graumana vecāki bija teātra mākslinieki dažādās izrāžu specialitātēs.

Graumans 1949. gadā saņēma Kinoakadēmijas goda balvu par filmu izstādes standarta pacelšanu. Viņam ir zvaigzne Holivudas Slavas alejā. Viņš bija viens no 36. Kino mākslas un zinātnes akadēmijas dibinātājiem.

## Atsauces

## Ārējās saites

* Sid Grauman's Chinese Theater (Historic Photos)
# CSS

**CSS** (no angļu: *Cascading Style Sheets*) jeb **Stila lapas kaskadēšana** ir īpaša stila lapas valoda, ko lieto, lai aprakstītu izskatu iezīmēšanas valodā veidotiem dokumentiem. Populārākais pielietojums ir HTML un XHTML valodās veidotu tīmekļa lappušu izskata aprakstīšanai, bet to var izmantot jebkādiem XML dokumentiem, piemēram, SVG un XUL. CSS specifikācijas uztur Vispasaules tīmekļa konsorcijs (W3C).

Par dokumenta stilu šajā gadījumā saprot tā elementu īpašības, kas raksturo ārējo izskatu (krāsu, izmēru, fontu u.c.). CSS tika iecerēts, lai atdalītu dokumenta saturu no tā stila. Tas ļauj dokumenta izskatu pielāgot konkrēta lietotāja vajadzībām. Bez tam vienam dokumentam var pielietot vairākus stilus, piemēram, vienu skatīšanai uz ekrāna, otru izdrukāšanai uz papīra, citu — atskaņošanai ar balsi.

Par "kaskadētām stila lapām" šo tehnoloģiju sauc tādēļ, ka vienu stilu lapu var mantot (kaskadēt) no citas. Tādējādi uz vienu elementu var attiekties vairāki stili. Lai nerastos konflikti, CSS ir izstrādāti kaskadēšanas noteikumi, pēc kuriem jāvadās pārlūkprogrammai, attēlojot dokumentu. Šie noteikumi ir balstīti uz prioritāšu shēmu jeb kaskādi.

Zemākā prioritāte ir stiliem pēc noklusējuma. Tos nosaka pārlūkprogramma. Piešķirtiem stiliem ir augstāka prioritāte. Ja CSS failos atrodas divi pilnīgi vienādi stili tad vērā tiek ņemts pēdējais ielasītais. Tādā veidā faila sākumā var uzrakstīt vienu stilu, bet vēlāk pēc kāda notikuma to var pārrakstīt ar jaunu stila noteikumu. Stila svara pakāpe tiek aprēķināta pēc īpašas tabulas, bet pēc būtības jo vairāk elementu klases ir iekļautas selektorā, jo spēcīgāks ir stils.

## Skatīt arī

* *CSS Reboot*

## Ārējās saites

* W3C CSS mājaslapa
# Internet Archive[labot | labot pirmkodu]

| *Internet Archive* |
| --- |
|  |
| Pamatinformācija |
| Lapas veids | digitālā bibliotēka |
| Valsts |  San Francisko, Kalifornija, ASV |
| Izveidotāji | Brūsters Keils |
| Darbību uzsāka | 1996. gada 10. maijā |
| Valodas | angļu |
| Komerciāla | Nē |
| Mājaslapa | archive.org |

Internet Archive ir digitālā bibliotēka, ko 1996. gada 10. maijā dibināja amerikāņu programmētājs Brūsters Keils. Galvenais bibliotēkas mērķis ir nodrošināt brīvu piekļuvi informācijai, kas uzkrāta internetā. Tajā tiek saglabāti digitalizēti materiāli, kā mājaslapas, programmatūra, mūzika, audiovizuāli un drukāti materiāli. 2023. gada 25. jūnijā bibliotēkā ir 38 miljoni grāmatu un tekstu, 12,5 miljoni audiovizuālu materiaļu (video, filmas, televīzijas pārraides), 15 miljoni audio failu, 1 miljons programmatūras un 820 miljardi mājaslapu tīmekļa arhīvā *Wayback Machine*.

*Internet Archive* ļauj lietotājiem brīvi augšupielādēt un lejupielādēt materiālus, tomēr lielākā daļa informācijas tiek savākta automātiski izmantojot tīmekļa rāpuļprogrammas.

## Ārējās saites

* Oficiālā mājaslapa
# Centriski labēja politika

**Centriski labēja politika**, arī **mēreni labēja politika**, ir tāda politika, kas politiskajā spektrā tiecas pretim labējai politikai, taču vienlaikus ir salīdzinoši tuva centrismam.[*nepieciešama atsauce*]

Ideoloģijas, kuras raksturo kā centriski labējas ietver liberālu konservatīvismu un dažus kristīgās demokrātijas variantus, un citas.

Ekonomiskais liberālisms ir ietekmējis centriski labējos ekonomiskos aspektus, kas parasti atbalsta brīvos tirgus, ierobežotus valdības izdevumus un citas politikas, kas lielā mērā saistītas ar neoliberālismu. Centriski labēja politika nav ne vispārēji sociāli konservatīva, ne kulturāli liberāla, un bieži apvieno abus uzskatus, atbalstot pilsoniskās brīvības un tradicionālisma elementus.

## Centriski labējas partijas un partiju apvienības Latvijā

* "Apvienotais saraksts"
* Jaunā konservatīvā partija
* "Jaunā Vienotība"
* "Par cilvēcīgu Latviju"
* Zaļo un Zemnieku savienība

## Skatīt arī

* Labēja politika
* Centrisms
# Džeremijs Klārksons

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|

| Džeremijs Klārksons *Jeremy Clarkson* |
| --- |
|  |
| Džeremijs Klārksons 2012. gadā. |
| Personīgā informācija |
| Dzimis | 1960. gada 11. aprīlī (66 gadi)  Donkastera, Dienvidjorkšīra, Apvienotā Karaliste |
| Nodarbošanās | TV raidījumu vadītājs žurnālists rakstnieks |

 |

**Džeremijs Čārlzs Roberts Klārksons** (angļu: *Jeremy Charles Robert Clarkson*, dzimis 1960. gada 11. aprīlī Donkasterā, Dienvidjorkšīrā, Lielbritānijā) ir britu televīzijas raidījumu vadītājs un žurnālists, kurš specializējies automobiļu jomā. Plašāk pazīstams kā ilggadējs televīzijas šova "Gāzi grīdā!" vadītājs un pašreizējais televīzijas šova *The Grand Tour*, ko veido kanāls *Amazon Prime, vadītājs*. Klārksons savu jauno šovu vada no 2016. gada. Agrāk, kad Klārksons vēl filmējās "Gāzi grīdā!", viņš 2005. gadā saņēma *Emmy* balvu. Avīžu *Sunday Times* un *The Sun* iknedēļas slejas autors. Kopā ar Džeimsu Meju bija pirmais, kurš ar automobili sasniedza Zemes ziemeļu magnētisko polu, kas tika iekļauts arī vienā no "Gāzi grīdā!" raidījumiem.

Uzsācis vietējā žurnālista karjeru Ziemeļanglijā, Klārksons izauga par sabiedrībā pazīstamu personību, 1988. gadā kļūstot par raidījuma "Gāzi grīdā!" vadītāju. No 1990. gadu vidus Klārksons ir atzīta publiskā figūra, kas regulāri parādās britu televīzijā ar savu šovu un kā viesis citos šovos. Bez automobiļu tēmām Klārksons veido programmas un raksta grāmatas par vēsturi un tehniku. No 1998. līdz 2000. gadam viņš vadīja savu tokšovu. Viņa rīcība un izteicieni dažreiz noveduši pie nopietnas kritikas no plašsaziņas līdzekļu, politiķu un sabiedrības puses. Diemžēl tas arī noveda līdz Džeremija Klārksona atlaišanai no TV šova "Gāzi grīdā!".

2007. gadā Džeremijs Klārksons saņēma *National Television Awards* balvu.

## Ārējās saites

* Vikikrātuvē par šo tēmu ir pieejami multivides faili. Skatīt: Džeremijs Klārksons.
* Džeremija Klarksona slejas
* Jeremy Clarkson Arhivēts 2015. gada 5. jūlijā, *Wayback Machine* vietnē. *Top Gear* mājaslapā
# Starptautiska organizācija[labot | labot pirmkodu]

**Starptautiska organizācija** jeb **starpvalstu organizācija** ir vismaz divu valstu vai citu starptautisko tiesību objektu organizācija, kas izveidota, lai pildītu starpvalstu uzdevumus un risinātu problēmas, kuras skar organizācijā iesaistītās valstis. Ir izveidoti vairāki tūkstoši dažādu starptautisku organizāciju. Pazīstamākās starptautiskās organizācijas ir Apvienoto Nāciju Organizācija un Eiropas Savienība.

## Dažas starptautiskās organizācijas

#### Organizācijas Apvienoto Nāciju Organizācija (ANO)

* Dibināšana: 1945. gadā, pēc Otrā pasaules kara.
* Mērķis: uzturēt starptautisko mieru un drošību, veicināt sadarbību starp valstīm, aizsargāt cilvēktiesības un veicināt sociālo un ekonomisko attīstību.
* Struktūra: ietver Ģenerālo asambleju, Drošības padomi, Ekonomikas un sociālo lietu padomi (ECOSOC), Starptautisko tiesu un specializētās aģentūras, piemēram, UNESCO, PVO, SVF un citas.

#### Starptautiskais Valūtas fonds (SVF)

* Dibināšana: 1944. gadā Bretonvudsas konferencē (sk. Bretonvudsas sistēma).
* Mērķis: veicināt starptautisko monetāro sadarbību, stabilizēt valūtas kursus, atvieglot starptautisko tirdzniecību un sniegt finansiālu palīdzību dalībvalstīm.
* Struktūra: sastāv no Valdes un dažādām komitejām.

#### Pasaules Tirdzniecības organizācija (PTO)

* Dibināšana: 1995. gadā kā Vispārējās vienošanās par tarifiem un tirdzniecību pēctece.
* Mērķis: regulēt starptautisko preču, pakalpojumu un intelektuālā īpašuma tirdzniecību un nodrošināt godīgas un brīvas tirdzniecības attiecības.
* Struktūra: ietver Ministru konferenci, Ģenerālpadomi un dažādas komitejas un darba grupas.

#### Eiropas Savienība (ES)

* Dibināšana: 1993. gadā, kad tika parakstīts Māstrihtas līgums.
* Mērķis: izveidot ekonomisko un politisko savienību starp Eiropas valstīm, nodrošinot preču, pakalpojumu, kapitāla un cilvēku brīvu apriti.
* Struktūra: ietver Eiropas Parlamentu, Eiropadomi, Eiropas Savienības Padomi, Eiropas Komisiju un Eiropas Savienības Tiesu.

## Ārējās saites

* Vikikrātuvē par šo tēmu ir pieejami multivides faili. Skatīt: Starptautiska organizācija.
# Telesakari[labot | labot pirmkodu]

Videozvana seanss UMTS mobilajā telefonā
**Telesakari**, **telekomunikācija** jeb **tālsakari** ir informācijas sūtīšana attālumā, izmantojot kādu informācijas nesēju. Mūsdienās informācijas pārraidi veic elektriskas vai optiskas ierīces, kas nodrošina signālu noraidīšanu salīdzinoši lielā ātrumā, lielos attālumos un lielā apjomā.

Telesakari ir nozīmīga mūsdienu pasaules ekonomikas nozare ar 3,85 triljoniem USD ieņēmumu 2008. gadā.

## Telesakaru tīkli

Telesakaru tīklus veido visu tehnisko līdzekļu kopums telesakaru nodrošināšanai starp vairākām vietām, kurās iekārtas nodrošina piekļuvi šiem pakalpojumiem. Katram tīklā esošajam saņēmējam tiek piešķirta unikāla adrese, lai nodrošinātu ziņu saņemšanu tieši konkrētajam lietotājam. Telesakaru tīkla piemēri ir datortīkli, internets (kurā viens no protokoliem ir vispasaules tīmeklis), radiosakaru un televīzijas tīkli, mobilo sakaru tīkls, bezvadu tīkls, globālais teleksa tīkls, integrēto pakalpojumu cipartīkls (ISDN), publiskais komutējamais tālruņu tīkls (PSTN), aviācijas telesakaru tīkls. Senākās tehnoloģijas bieži bija analogas (elektronikas izpratnē) un pat manuālas (tālruņu centrāles), bet 21. gadsimtā gandrīz viss tiek digitalizēts un nereti ari virtualizēts (ar mākoņskaitļošanu).

## Pārraides vide

Koaksiālais kabelis
Digitālas informācijas pārraidē viena no jaudīgākajām datu pārraides vidēm ir optiskās šķiedras kabeļi. Radiosakari, radioapraide un televīzija tiek īstenota ar radioviļņiem, kurus raida un uztver antena. Ar radioviļņiem tiek darbinātas arī bezvadu tīklāju ierīces jeb "piekļuves punkti". Telesakaros izmanto arī koaksiālos kabeļus un pārraides līnijas.

## Telesakaru vēsture

Agrākos laikos informācija tika sūtīta vizuālu (dūmu, optiskā telegrāfa, signālkarogu) vai skaņas (bungu, taures) signālu veidā. Par moderno tālsakaru aizsākumu var uzskatīt 19. gadsimta 30. un 40. gados izgudroto telegrāfu. Jau 19. gadsimtā ar sakaru līnijām izdevās savienot kontinentus. Tālsakaru nozīme un izplatība palielinājās 20. gadsimta sākumā, kad tika izgudrots radio un telefons. 20. gadsimta vidū tika ieviesta televīzija. 20. gadsimta beigās izstrādātās interneta un mobilo telefonu tehnoloģijas ietekmē mūsdienu sabiedrību sociālā, kultūras un ekonomikas jomā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Telesakari.

* "Starptautiskā Telesakaru savienība" jeb *International Telecommunication Union* (LR Valsts valodas centra terminoloģijas datubāzē).
* @Telesakari (Latvijas Telekomunikāciju asociācijas Twitter profils).
# Gvantanamo līča aizturēšanas nometne

Ieslodzītie pēc ierašanās nometnē *X-Ray* 2002. gada janvārī.
**Gvantanamo līča aizturēšanas nometne** (angļu: *Guantánamo Bay detention camp*), arī **Gvantanamo līča aizturēšanas centrs** un **Gvantanamo cietums** ir Amerikas Savienoto Valstu militārais cietums, kas atrodas Kubas salā, Gvantanamo līcī esošajā Gvantanamo līča jūras kara bāzē. Kad 2002. gada janvārī nometni izveidoja, ASV Aizsardzības sekretārs Donalds Ramsfelds sacīja, ka tā paredzēta īpaši bīstamiem cilvēkiem, lai viņus nopratinātu un notiesātu. Patiesībā nometne ir kļuvusi par cietumu nenotiesātiem ieslodzītajiem.

Gvantanamo cietumu atvēra ASV prezidenta Džordža V. Buša prezidentūras laikā kara pret terorismu ietvaros. Prezidents Baraks Obama to apņēmās slēgt, bet, kad 2016. gada februārī slēgšanu ierosināja republikāņu kontrolētajā kongresā, tas šo plānu noraidīja.

## Cilvēktiesību pārkāpumi

*Amnesty International* uzskata, ka Gvantanamo cietumā tiek pārkāpti gan ASV, gan starptautiskie "aizliegumi pret spīdzināšanu un citu nežēlīgu, nehumānu un pazemojošu rīcību". Viņi arī raksta, ka ieslodzītie "ir pakļauti dažādām izjautāšanas taktikām, kas uzskatāmas par nežēlīgu izturēšanos, piemēram, neērtas pozas, maņu apslāpēšana, ilgstoša izolēšana, 20 stundu garas intervijas, maisu maukšana galvā pārvietošanas un iztaujāšanas laikā, izģērbšana, piespiedu noskūšana un cietumnieku personīgo fobiju (piemēram, bailes no suņiem) izmantošana, lai radītu uztraukumu".

*Human Rights Watch* 2015. gadā aicinājuši izmeklēt tos, kas atļāva un aizsāka Centrālās izlūkošanas pārvaldes organizētās spīdzināšanas Gvantanamo cietumā, tai skaitā Džordžu V. Bušu. Viņi uzskata, ka ir pietiekami daudz pierādījumu un, ja Baraka Obamas administrācija neko nedarīs, tad spīdzināšana varot kļūt par politisku ieradumu.

## Skatīt arī

* Karš pret terorismu
* Džordžs V. Bušs

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Gvantanamo līča aizturēšanas nometne.

* *Encyclopædia Britannica* raksts (angliski)
# Hokusai

| **Katsušika Hokusai 北斎** |
| --- |
| Hokusai pašportrets (1839. gads) |
| Dzimis |
1760. gada oktobrī Edo |
| Miris |
1849. gada 10. maijā Edo |
| Tautība |
japānis |
| Nozares |
glezniecība, ukijo-e, kokgriešana |
| Slavenākie darbi |
"Lielais Kanagavas vilnis" |

**Kacušika Hokusai** (japāņu: 葛飾北斎, dzimis 1760. gada oktobrī, miris 1849. gada 10. maijā) bija japāņu ukijo-e mākslinieks, ilustrators un kokgriezējs. Viņš dzīvoja Edo periodā. Hokusai bija vairāki nekā 50 pseidonīmi, piemēram, Šunro, Sori, Kako un Taito. Viņa darbi bija apbrīnojami un guva plašu ievērību, tomēr dzīves beigās dzīvoja nabadzībā un saglabāja savu vienkāršību. Hokusai Rietumu pasaulē ir viens no slavenākajiem japāņu kokgriezējiem.

## Biogrāfija

Hokusai dzimšanas datums ir neskaidrs. Bieži ir atrodama informācija, ka viņš ir dzimis Horeki ēras 10. gada 9. mēneša 23. dienā, kas pēc Gregora kalendāra sanāk 1760. gada 31. oktobris. Viņš dzīvoja amatnieka ģimenē. Hokusai tēvs sjoguniem izgatavoja spoguļus, bet māte visticamāk bija konkubīne. Gleznošanu sāka apgūt jau sešu gadu vecumā, kad palīdzēja tēvam apgleznot spoguļus.

12 gadu vecumā sāka strādāt grāmatu veikalā. 14 gadu vecumā viņš sāka gravēt, bet 18 gadu vecumā sāka mācīties pie ukijo-e mākslinieka Kacukavas Šunšo. 1793. gadā, kad nomira Šunšo, Hokusai sāka apgūt arī citus mākslas stilus.

Hokusai privātā dzīve bija ļoti dramatiska. Viņa pirmā sieva nomira 1793. gadā. Viņa Hokusai bija dāvājusi vienu dēlu un divas meitas. Mazliet vēlāk nomira arī dēls. 1797. gadā apprecējās otrreiz, bet arī šī sieva agri nomira. Otra sieva deva vēl vienu dēlu un vēl vienu meitu. Jaunākā no meitām arī kļuva par mākslinieci.

Sākot ar 1800. gadu Hokusai ar saviem darbiem kļuva slavens. 1839. gadā ugunsgrēks nopostīja Hokusai darbnīcu un daudzus viņa darbus.

## Slaveni mākslas darbi

* "Lielais Kanagavas vilnis"
* "Sarkans Fudži"
*
*
*
*
*
*
*
*
*
*
*
*

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Hokusai.
# Instagram

*Instagram*|   |
| --- |
|  |
| Sākotnējais autors |
Kevins Saistroms, Maiks Krīgers (Burbn, Inc.) |
| Izstrādātājs | *Meta Platforms* |
| Sākotnējā versija |
2010. gada 6. oktobris |
| Izstrādes statuss |
Aktīvs |
| Operētājsistēma |
iOS 6.0 vai jaunāks; Android 2.2 vai jaunāks; Windows Phone 8 |
| Izmērs |
9,93 MB |
| Valoda |
25 valodas |
| Veids |
Foto, video |
| Repozitorijs | * github.com/instagram

 |
| Tīmekļa vietne | instagram.com |

Instagram ir tiešsaistes mobilais fotogrāfiju un video koplietošanas un sociālā tīkla pakalpojums, kas ļauj lietotājiem uzņemt fotogrāfijas un video un dalīties ar tiem dažādos sociālajos tīklos, piemēram, *Facebook*, *Twitter*, *Tumblr*, *Flickr*. Aktīvo lietotāju skaits 2023. gada beigās sasniedza vairāk nekā 2 miljardus.

*Instagram* izveidoja Kevins Saistroms un Maiks Krīgers, projekts tika laists klajā 2010. gada oktobrī. Pakalpojums strauji guva popularitāti, 2012. gada aprīlī tam bija 100 miljoni aktīvo lietotāju, 2014. gada decembrī — vairāk nekā 300 miljoni. 2011. gada janvārī *Instagram* pretendēja uz labākās mobilās lietotnes balvu *TechCrunch* vērtējumā. 2011. gada nogalē *Apple Inc.* nosauca *Instagram* par gada labāko lietotni. Saskaņā ar 2014. gada augusta datiem 50% pakalpojuma lietotāju ir *Android* lietotāji, otri 50% — *Apple*, apmēram 2⁄3 lietotāju ir sievietes.

## Drošība

2019. gada novembrī sociālais tīkls noņēma oficiālās lietojumprogrammas cilni “Abonementi”, “lai izvairītos no pārpratumiem”. Cilne būtībā ļāva izsekot citu lietotāju darbības: atzīmes Patīk, komentārus un abonementus. Lai gan tagad šīs funkcijas nav, šo informāciju ir iespējams saņemt, izmantojot trešo personu pakalpojumus.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Instagram.
* Oficiālā tīmekļa vietne
# Galvasnauda

Nodokļos iekasēto līdzekļu nodošana kungam (viduslaiku attēlojums Francijā ap 1490. gadu)
**Galvasnauda**, **galvas nodoklis** (angļu: *poll tax*) jeb **kapitācija** (no latīņu: *caput* — 'galva') ir nodoklis, ar kuru parasti aplika ikvienu pieaugušu cilvēku, kam pēc tam bija jāmaksā fiksēta summa valsts kasē neatkarīgi no nodarbošanās vai ienākumu līmeņa. Vēsturiski atsevišķās sabiedrībās galvas nodoklis bija arī obligāts maksājums, lai indivīdam būtu tiesības balsot.

Lielākā atšķirība starp galvas nodokli un citiem nodokļu veidiem ir tāda, ka ar to parasti aplika pašu indivīdu jeb "galvu", nevis viņa ienākumus vai īpašumu, līdz ar to tas bija obligāts maksājums, veicams ikvienam neatkarīgi no viņa ienākumu vai īpašuma apmēra.

Galvas nodoklis kalpoja par vienu no svarīgākajiem ienākumu veidiem līdz pat 19. gadsimtam. Mūsdienās galvas nodoklis kā tāds vairs nepastāv. No ekonomiskā viedokļa tas tiek definēts kā salīdzinoši regresīvs nodoklis, kas vēsturiski ir izsaucis lielu nepatiku un vairākas sacelšanās.

## Vēsture

### Senie laiki

Galvas nodoklis bija viens no obligātajiem maksājumiem Senajā Romā, ar ko galvenokārt tika aplikti tās provincēs dzīvojošie pavalstnieki.

### Krievija

Galvasnauda bija galvenais tiešais nodoklis Krievijā 18.—19. gadsimtā. Ar galvasnaudu tika aplikti visi nodokļu maksātāji vīrieši. Kopējo nodokļa lielumu noteica karaspēka uzturēšanai nepieciešamie līdzekļi. Krievijas Eiropas daļā galvasnaudu atcēla 1889. gadā, Sibīrijā — 1899. gadā.

18. gadsimta otrajā pusē Vidzemē sākās galvasnaudas nemieri, kas bija saistīti ar naturālo nodokļu (staciņa) aizstāšanu ar galvasnaudu.

### Austrālija un Jaunzēlande

Galvas nodoklis pastāvēja Austrālijā un Jaunzēlandē, kad 19. gadsimtā to pakāpeniski ieviesa visas tā laika britu kolonijas, kas pastāvēja šajā reģionā, lai tādējādi ierobežotu ķīniešu imigrantu plūsmu šo zemju teritorijās.

Austrālijā galvasnaudu 1855. gadā kā pirmā no britu kolonijām ieviesa Viktorija, lai tādējādi sadārdzinātu dzīvi tiem ķīniešu ieceļotājiem, kas bija nolēmuši nodarboties ar zelta meklēšanu tās teritorijā, kurai 1861. gadā sekoja Jaundienvidvelsa un 1877. gadā Kvīnslenda, līdz 1887. gadam visas Austrālijas kolonijas bija ieviesušas galvas nodokli ķīniešu izcelsmes ieceļotājiem. 1881. gadā līdzīgu lēmumu pieņēma arī Jaunzēlande, kas sevī ietvēra 10 mārciņu ieceļošanas nodevu ikvienam ķīniešu indivīdam neatkarīgi no viņa esošās dzīves vai izcelsmes vietas.

Pēdējais galvas nodoklis Austrālijas teritorijā tika atcelts 1903. gadā, iekams Jaunzēlandē — 1944. gadā.

## Skaīt arī

* Nodoklis
* Regresīvais nodoklis
* Tiešie nodokļi

## Atsauces

## Ārējās saites

* *Encyclopaedia Britannica* ieraksts (angliski)